В И С Ш    С Ъ Д Е Б Е Н    С Ъ В Е Т

П Р О Т О К О Л   № 04

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 04.02.2026 г.

Днес, 04.02.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
              
          ОТСЪСТВА: Боян Новански.

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

	1.ОТНОСНО: Писмо от и.ф. председател на Върховен административен съд с искане за  прехвърляне за 2026 г. на неусвоени средства през 2025 г. по §51-00 „Основен ремонт на ДМА“ по бюджета на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.ВЪЗЛАГА на дирекция „Управление на собствеността на съдебната власт“ към администрацията на ВСС, при изготвяне на проекта на Инвестиционна програма на Висшия съдебен съвет за 2026 г., да предприеме необходимите действия за обект „Прилагане на мерки за енергийна ефективност в сградата на Върховния административен съд“ и обект „Изработване на инвестиционен проект за извършване на основен ремонт за въвеждане на устойчиви мерки за енергийна ефективност на сградата на ВАС по ПРР 2021-2027“.
Мотиви: С решение по т. 4 от протокол № 4/28.01.2026 г. на комисия „Бюджет и финанси“ към Пленума на ВСС е дадено съгласие ВАС да извърши разход по § 51-00 „Основен ремонт на ДМА“ на обща стойност 111 843 € с ДДС за изпълнение на обекта, като при утвърждаване на бюджетите на органите на съдебната власт за 2026 г. да бъде коригиран бюджета на ВАС с посочената сума.  
		1.2.ИЗПРАЩА решението на и.ф. председател на Върховния административен съд, на разпореждане.

	2.ОТНОСНО: Писмо от и.ф. Главен прокурор на Република България във връзка с обществена поръчка с предмет „Строително-ремонтни работи на Съдебна палата - гр. София, бул. „Витоша“ № 2, включващи фасади към вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ и въвеждане на етапност при възлагането ѝ.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. КАНИ и.ф. главен прокурор на Република България, административните ръководители на Апелативен съд – София  и Софийска градска прокуратура и/или техни представители в заседанието на Комисия „Управление на собствеността“ към ПВСС, което ще се проведе на 18 февруари 2026 г., сряда, от 9,30 часа в сградата на ВСС, с цел обсъждане  на възможностите за продължаване на изпълнението на обект „Строително-ремонтни работи на Съдебна палата - гр. София, бул. „Витоша“ № 2, включващи фасади към вътрешни дворове и проходи и втори етаж на сградата (откъм ул. „Лавеле“) стаи с № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“. 
2.2. ИЗПРАЩА решението на и.ф.главния прокурор на разпореждане, и на административните ръководители на Апелативен съд – София и на Софийска градска прокуратура за сведение и изпълнение.

	3.ОТНОСНО: Писма от строителния надзор и инвеститорски контрол на строежи за обекти от Инвестиционната програма на ВСС във връзка с промени в Методика за изменение на цената на договор за обществена поръчка в резултат на инфлация, в сила от 16.12.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	3.1.ПРЕДЛАГА на Пленума на Висшия съдебен съвет да приеме следното решение:
	1.ИЗМЕНЯ решение по т. 10.1. от Протокол № 13/22.05.2025 г. на Пленума на ВСС, като текстът:
	„Индексирането на действащи договори за строителство и инженеринг (при договори за инженеринг - проектиране и изпълнение на строителство, на индексация подлежат единствено разходи за изпълнение на строително-монтажни работи), на основание чл. 117а, във връзка с чл. 116, ал. 3 от Закона за обществените поръчки, за обекти от Инвестиционната програма на Висшия съдебен съвет по § 51-00 „Основен ремонт на ДМА“ да се извършва съгласно Методика за изменение на цената на договор за обществена поръчка в резултат на инфлация (обн. ДВ, бр. 78 от 2022 г.; изм. и доп. ДВ, бр. 19 от 2023 г., изм. и доп. ДВ, бр. 104 от 2023 г.) (Методиката).“ да се чете:
	„Изменението на цените на договори за обществени поръчки в резултат на инфлация, на основание чл. 117а, във връзка с чл. 116, ал. 3 от Закона за обществените поръчки, за обекти от Инвестиционната програма на Висшия съдебен съвет по § 51-00 „Основен ремонт на ДМА“ и по § 52-00 „Придобиване на ДМА“ да се извършва съгласно Методика за изменение на цената на договор за обществена поръчка в резултат на инфлация (обн. ДВ, бр. 78 от 2022 г., изм. и доп. ДВ, бр. 19 от 2023 г., изм. и доп. ДВ, бр. 104 от 2023 г., изм. и доп. ДВ, бр. 109 от 16.12.2025 г.)“. 
3.2.ВНАСЯ предложението като редовна точка в следващо редовно заседание на Пленума на Висшия съдебен съвет.
3.3.ВЪЗЛАГА на дирекция „Управление на собствеността на съдебната власт“ към администрацията на ВСС да подготви писма до „АСПЕКТ“ ООД  и „ПРО КОНСУЛТ СК“ ООД, във връзка с прилагане на Методика за изменение на цената на договор за  обществена поръчка в резултат на инфлация (обн. ДВ, бр. 78 от 2022 г.) по отношение на сключените с дружествата договори за услуги за обекти от Инвестиционната програма на ВСС.

	4.ОТНОСНО: Писмо от Административен съд – Пловдив във връзка с реализиране на проектно предложение, финансирано по Програма „Развитие на регионите“ 2021-2027 /ПРР/ - Приоритет 1 на Министерство на регионалното развитие и благоустройството.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ОТЛАГА разглеждането на т. 4 от настоящия дневен ред за следващо заседание на Комисия „Управление на собствеността“ към Пленума на ВСС, с оглед предоставяне на допълнителна информация от Административен съд – Пловдив по отношение на начина на определяне на прогнозната стойност на услуга „Строителен надзор и ОСИП за обект: „Устойчиви мерки за енергийна ефективност, зелена и достъпна среда в сградата на Административен съд – гр. Пловдив“ в рамките на Дейност № 3 по проект № BG16FFPR003-1.001-0051 „Пловдив – достъпен, свързан, привлекателен за живот, работа и образование“, финансиран по процедура BGI6FFPR003-1.001 „Подкрепа за интегрирано градско развитие в 10-те градски общини – основни центрове на растеж“, Приоритет 1 „Интегрирано градско развитие“ на Програма „Развитие на регионите“ 2021-2027 г.“ 
4.2. ИЗПРАЩА решението по т. 4.1 на административния ръководител на Административен съд – Пловдив за сведение и изпълнение.
4.3. ВЪЗЛАГА на дирекция „Управление на собствеността на съдебната власт“ към администрацията на ВСС след получаване на информацията по т. 4.1 да докладва преписката на следващо заседание на Комисия „Управление на собствеността“ към Пленума на Висшия съдебен съвет. 
	5.ОТНОСНО: Писма от административните ръководители на Окръжен съд – Хасково, Административен съд – Сливен и Районен съд – Дупница във връзка с подготовка на проектни предложения, финансирани по Програма „Развитие на регионите 2021-2027“  - Приоритет 4 на Министерство на регионалното развитие и благоустройството.  

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно, за възлагане на изпълнението на допълнителни услуги от органи на съдебна власт, свързани с  комплектоване на проектните предложения по процедура BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ на Министерство на регионалното развитие и благоустройството, да бъдат осигурени средства по § 51-00 „Основен ремонт на ДМА“ в общ размер на 10 480,00 € с ДДС. 
5.2.ПРЕДЛАГА на комисия „Бюджет и финанси“ към Пленума на ВСС да бъдат осигурени финансови средства по бюджетите на органи на съдебната власт, както следва:
5.2.1  Административен съд – Сливен: 
- по § 51-00 „Основен ремонт на ДМА“, в размер на 8 760,00 € с ДДС за изпълнение на услуга с предмет: „Извършване на обследване за установяване на техническите характеристики на сградата на съда, свързани с изискванията по чл.169 от ЗУТ и изготвяне на технически паспорт“, за сградата в                            гр. Сливен, ул. „Цар Освободител“ № 12.
5.2.2  Окръжен съд – Хасково: 
- по § 51-00 „Основен ремонт на ДМА“, в размер на 520,00 € с ДДС за изпълнение на услуга с предмет: „Изготвяне на количествено - стойностна сметка по окрупнени показатели за изпълнение на задължителни мерки по част „Конструктивна“, предписани в техническия паспорт за сградата в  гр. Хасково, бул. „България“  № 144“.
5.2.3. Районен съд – Дупница 
- по § 51-00 „Основен ремонт на ДМА“ в размер на 1 200,00 €  с ДДС за извършване на услуга с предмет „Изготвяне на количествено - стойностна сметка по окрупнени показатели за изпълнение на преписани мерки за енергийна ефективност в актуализираното обследване за енергийна ефективност за сградата в гр. Дупница, ул. „Николаевска“ № 15“.
5.3. ИЗПРАЩА решението по т. 5.2 на комисия „Бюджет и финанси“ към Пленума на ВСС по компетентност.
5.4. ВЪЗЛАГА на дирекция „Управление на собствеността на съдебната власт“ към АВСС при изготвяне на проекта на Инвестиционна програма на ВСС по § 51-00 „Основен ремонт на ДМА“ и § 52-00 „Придобиване на ДМА“  за 2026 г. и след осигуряване на средствата във връзка с решение по т. 5.3, да бъдат включени обектите по т. 5.2, като сметната стойност на обект: „Услуги във връзка с проектни предложения по Програма „Развитие на регионите“ 2021 - 2027, Приоритет 4“ е в размер на 73 934,00 € с ДДС.
5.5. ИЗПРАЩА решението на административните ръководители на Административен съд – Сливен, Окръжен съд – Хасково и Районен съд – Дупница, за сведение.

	6.ОТНОСНО: Писмо от Националния институт на правосъдието във връзка с издаване на виза за проектиране за обект „Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на учебен комплекс на НИП“. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно осигуряването на средства в размер на 240,00 € с ДДС за изготвяне на мотивирано предложение за изготвяне на виза за проектиране за обект: „Реконструкция на съществуващи сгради в имот, публична държавна собственост, находящ се в гр. Банкя,                    ул. „Стефан Стамболов“ № 4 за създаване на учебен комплекс на НИП“.
6.2. ВЪЗЛАГА на дирекция „Управление на собствеността на съдебната власт“ към АВСС, при изготвяне на проекта на Инвестиционна програма на ВСС по § 51-00 „Основен ремонт на ДМА“ за 2026 г. и § 52-00 „Придобиване на ДМА“, да бъде включен обект: „Изготвяне на мотивирано предложение за изготвяне на виза за проектиране за обект: „Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на учебен комплекс на НИП““ с прогнозна стойност 240,00 € с ДДС, годишна задача 240,00 € с ДДС и срок за изпълнение 2026 г.
6.3. ИЗПРАЩА решението на директора на Националния институт на правосъдието, за сведение. 

 - Текущи ремонти:

	7.ОТНОСНО: Писмо от административния ръководител на Административен съд – Перник с искане за осигуряване на средства  за  авариен  ремонт на хидравличната асансьорна уредба и неотложен  ремонт на аварийно – евакуационно осветление в Съдебна палата град Перник.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно извършването на авариен и неотложен ремонт в Съдебна палата – гр. Перник, на  ул. "Търговска" № 37 в гр. Перник  на обща стойност 3 278,00 € с ДДС, в т.ч. за авариен ремонт на служебен асансьор  - 1 824,00 € с ДДС и неотложен ремонт за подмяна на осветителни тела на аварийно – евакуационно осветление в сградата - 1 454,00 € с ДДС, съгласно предоставените от административния ръководител на Административен съд – Перник оферти.

Мотиви: Аварийният ремонт на служебния асансьор  за доставка и монтаж на уплътнител и О – пръстен на хидравличния цилиндър и допълване на хидравличната система с 200 литра масло са необходими с оглед възстановяване на експлоатационното състояние на асансьора и осигуряване на достъпна среда за сградата на съда.
Неотложният ремонт за подмяната на неработещите осветителни тела на аварийно – евакуационно осветление  в сградата е необходимо, с оглед изискванията на  Наредба № Iз-1971 от 29.10.2009 г. за строително-технически правила и норми за осигуряване на безопасност при пожар.
Ремонтните работи попадат в обхвата на чл. 12 и §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на Административен съд – Перник
за периода 2021 г. – 2026 г.
година	Корекция на бюджета на ОСВ за извършване на текущ ремонт	Вид на текущия ремонт	
2021	1 182,00 лв.	Текущ ремонт на покрив на гаражна клетка с площ от 21 м2	
2022	0,00 лв.	Няма	
2023	4 147,00 лв.	Авариен ремонт на помпа	
2024	0,00 лв.	Няма	
2025	59 999,00 лв.	Подмяна на покривна хидроизолация на сградата	
2025	63 500,00 лв.	Неотложен ремонт на покрива на надстройката на Съдебна палата – Перник	
2026	0,00 €	Няма заявени	

7.2.ПРЕДЛАГА на Комисия „Бюджет и финанси“ към Пленума на ВСС да бъдат осигурени по бюджета на Административен съд  – Перник финансови средства в общ размер на 3 278,00 € с ДДС, в т.ч. за авариен ремонт на служебен асансьор - 1 824,00 € с ДДС и за неотложен ремонт за подмяна на осветителни тела на аварийно – евакуационно осветление -  1 454,00 € с ДДС в сградата на  ул. "Търговска" № 37, в гр. Перник.  
7.3.ИЗПРАЩА решението на Комисия „Бюджет и финанси“ към Пленума на ВСС по компетентност.
7.4.ИЗПРАЩА решението на административния ръководител на Административен съд  – Перник за сведение.

	8.ОТНОСНО: Писмо от административния ръководител на Окръжен съд – Ловеч с искане за осигуряване на средства за авариен ремонт на фасада на Съдебна палата – Ловеч.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за необходимо и целесъобразно извършването на неотложен ремонт на мазилка на участък от южната фасада на сградата на Съдебна палата – Ловеч, ул. „Търговска“ № 41, на стойност 2 771 евро с ДДС съгласно икономически най-изгодната оферта, предоставена от административния ръководител на Окръжен съд – Ловеч.
	Мотиви: Ремонтните работи за  премахване на компрометирани участъци и възстановяване на част от мазилката на южната фасада на Съдебна палата - Ловеч са необходими с цел безопасната експлоатация на сградата и прилежащите към нея площи. Те представляват неотложен ремонт и попадат в обхвата на чл. 12 и §1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на ОС – Ловеч
за периода 2021 г. – 2026 г.
година	Корекция на бюджета на ОСВ за извършване на текущ ремонт	Вид на текущия ремонт	
2021	0,00 лв.	няма	
2022	0,00 лв.	няма	
2023	16 148,30 лв.	Ремонт на козирка над главен вход на сградата	
2024	1 850,00 лв.	Подмяна на входната врата на южния вход на Съдебната палата – Ловеч	
	14 192,00 лв.	Ремонт на циркулационните помпи на отоплителната инсталация в сградата на съдебната палата	
2025	59 959,00 лв.	Възстановяване на стенни и тавански покрития в сутерена на сградата, ремонтни работи по покрив над зала за за прожекции, ремонт на вентилатор на покрив на основната сграда, ремонт на външни настилки от тротоарни плочи	
2026	21 719,00 € 	Заявени за 2026 г.

Ремонт на санитарни помещения на първи етаж в сградата на съда	
	24 012,00 €	Заявени за 2026 г.

Ремонт на санитарни помещения на втори етаж в сградата на съда	
	110 648,00 €	Заявени за 2026 г.

Ремонт на коридорите на втори и трети етаж на сградата на съда	

8.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени средства по бюджета на Окръжен съд  – Ловеч в размер на 2 771 евро с ДДС за извършването на неотложен ремонт на мазилка на участък от южната фасада на сградата на Съдебна палата – Ловеч, ул. „Търговска“ № 41.
Мотиви:  Ремонтните работи не са свързани с отстраняване на щети вследствие на „застрахователно събитие“, по смисъла на  сключения договор с предмет „Имуществено застраховане на сграден фонд и оборудване, управлявани, ползвани и стопанисвани от съдебната власт“. 
8.3. ИЗПРАЩА решението на Комисия „Бюджет и финанси“ към Пленума на ВСС по компетентност.
8.4.  ИЗПРАЩА решението на административния ръководител на Окръжен съд  – Ловеч за сведение.

- Управление на собствеността:

	9.ОТНОСНО: Съставяне на акт за държавна собственост за част от недвижим имот – публична държавна собственост, находящ се в гр. Добрич, ул. „Максим Горки“ № 12, в управление на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ОТТЕГЛЯ разглеждането на т. 9 от настоящия дневен ред.

10.ОТНОСНО: Проект на решение за упълномощаване на представляващия ВСС да подпише Допълнително споразумение с Община Кубрат за изменение на договор рег. № ВСС - 11098/26.10.2020 г., сключен между  Община Кубрат и ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1. ПРЕДЛАГА на Пленума на Висшия съдебен съвет да приеме следното решение:
 УПЪЛНОМОЩАВА представляващия ВСС да подпише Допълнително споразумение с кмета на Община Кубрат към договор рег. № ВСС - 11098/26.10.2020 г., сключен между Община Кубрат и ВСС, за изменение на договора, съгласно решение № 255 по протокол № 28/22.12.2025 г. на Общински съвет – Кубрат.
10.2. ВНАСЯ предложението като редовна точка в следващото редовно  заседание на Пленума на ВСС.

	11.ОТНОСНО: Изпълнение на решение по т. 36 от протокол № 8/13.05.2021 г. на Пленума на Висшия съдебен съвет, във връзка с определяне размера на такса битови отпадъци.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	11.1.ПРИЕМА ЗА СВЕДЕНИЕ предоставената информация в изпълнение на решение по т. 36 от протокол № 8/13.05.2021 г. на Пленума на ВСС. 
	11.2.ИЗПРАЩА решението на комисия „Бюджет и финанси“ към Пленума на ВСС, за сведение.
	11.3.ВЪЗЛАГА на дирекция „Управление на собствеността на съдебната власт“ към администрацията на ВСС, да предприеме действия във връзка със заявена от административния ръководител на Окръжен съд – Стара Загора отпаднала необходимост от две ведомствени жилища, находящи се гр. Стара Загора, ж.к. „Три чучура – север“, бл. 67, ет. 8, ап. 22 и гр. Стара Загора, бул. „Никола Петков“, бл. 47, ет. 3, ап. 22.
	11.4.ВЪЗЛАГА на дирекция „Управление на собствеността на съдебната власт“ към администрацията на ВСС, да изпрати писма до административните ръководители, на които е възложено стопанисването на недвижими имоти, представляващи ведомствени жилища, за които е подадена декларация по чл. 71 от ЗМДТ, че няма да се ползват през 2026 г. във връзка с чл. 22, ал. 3 от Правилата за отдаване под наем на недвижими имоти - частна държавна собственост, предоставени в управление на Висшия съдебен съвет за жилищни нужди.
	11.5.ВЪЗЛАГА на дирекция „Управление на собствеността на съдебната власт“ към администрацията на ВСС, за имоти, находящи се в гр. Пирдоп, в гр. Поморие и в гр. Шумен, за които е подадена декларация по ЗМДТ, че няма да се ползват през 2026 г., да предприеме действия за уточняване на необходимостта от същите за органите на съдебната власт, като отправи запитване до административните ръководители на съдилищата и прокуратурите в съответните населени места.

- Разни:

	12.ОТНОСНО: Доклад от Стефан Гроздев – председател на Комисия „Управление на собствеността“ към Пленума на ВСС в изпълнение на решение по т. 23 от протокол № 32/11.12.2025 г. от заседание на ПВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

12.1.ПРЕДЛАГА на Пленума на Висшия съдебен съвет да приеме следното решение:

		ПРИЕМА доклада на Стефан Гроздев – член на Висшия съдебен съвет и председател на комисия „Управление на собствеността“ към Пленума на Висшия съдебен съвет /Пленума на ВСС/, изготвен в изпълнение на решение по т. 23 от протокол № 32/11.12.2025 г. на Пленума на ВСС, за взетите от комисия „Управление на собствеността“ към Пленума на ВСС решения в периода след последното заседание на Пленума на ВСС през м. декември 2025 г. до първото заседание на Пленума на ВСС през м. януари 2026 г.

12.2.ВНАСЯ предложението като редовна точка в следващото редовно заседание на Пленума на ВСС. 

           13.ОТНОСНО: Благодарствено писмо от административния ръководител на Районен съд - Костинброд.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

13.1. ПРИЕМА за сведение благодарственото писмо от административния ръководител на Районен съд - Костинброд.
13.2. ДА СЕ ПУБЛИКУВА благодарственото писмо от административния ръководител на Районен съд - Костинброд на интернет страницата на ВСС, раздел „Постоянни комисии“, подраздел „КУС“.

	14.ОТНОСНО: Благодарствено писмо от административния ръководител на Окръжна прокуратура - Перник.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

14.1. ПРИЕМА за сведение благодарственото писмо от административния ръководител на Окръжна прокуратура - Перник.
14.2. ДА СЕ ПУБЛИКУВА благодарственото писмо от административния ръководител на Окръжна прокуратура - Перник на интернет страницата на ВСС, раздел „Постоянни комисии“, подраздел „КУС“.

	15.ОТНОСНО: Проект на решение за упълномощаване на представляващия ВСС да отправи искане до министъра на регионалното развитие и благоустройството за започване на процедура по безвъзмездно предоставяне на имот – публична държавна собственост, на ВСС за нуждите на Районен съд – Карлово.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

15.1. ОТТЕГЛЯ разглеждането на т. 15 от настоящия дневен ред.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ